Oranjezight-plaasmark | rooi rose Oranjezight-plaasmark | rooi rose
Die idee van 'n "plaas" in die middel van die stad klink dalk onmoontlik. Oranjezight Farmer's Market het begin deur almal betrokke te kry om 'n verskil te maak in die manier waarop ons kos koop en kook.
Dit is om verandering in die gemeenskap te ontwaak en meer mense bewus te maak van plaasboere, winkels en produkte. 'n Paar inwoners van Oranjezight het daarmee begin en hulle is altyd opsoek na nog mense wat dieselfde denke het. Mense wat ander wil help, wat omgee oor die aarde, en wat hul eie vars goed wil groei.
In koue, nat weer het ek die markie gaan besoek. Parkering was maklik en alles is onder tente. Soos wat jy instap, is daar koffiegeure, wat die winter se koue wegneem. Verder kan jy aan plaaslike produkte proe soos jy deurstap om jou groente te gaan uitsoek. Daar is mandjies waar jy dan jou goedere inpak en later betaal. Vra uit oor jou gekose produkte en watter geregte jy daarmee kan maak. Neem 'n notaboekie saam en skryf sommer die idees neer. Indien jou honde van 'n uitstappie hou, kan jy hulle enige tyd saamneem aan hul leibande.